До

Министерство за здравство

Комисија за заразни болести

Управа за електронско здравство Мој термин

Лекарска комора на Северна Македонија

ФЗОРСМ

**Предмет – Предлог за организација на водењето на симптоматски пациенти на домашно лекување во ПЗЗ**

Почитувани,

Согласно новонастанатата епидемиолошка состојба, се соочуваме со зголемен број на заболени од Ковид 19 но и на пациенти со фебрилност од друга респираторна природа. Во амбулантите покрај останатите патологии секојдневно се прегледуваат и пациенти заболени од Ковид 19, не се почитуваат препораките за најава и закажување на преглед во договор со матичниот лекар, Исто така не се почитуваат препораките за изолација. Ординациите на матичните лекари во моментов се амбуланти за фебрилни состојби. Во неколку наврати ја истакнавме потребата за тријажни амбуланти во склоп на поликлиниките со што би се одвоиле суспектните пациенти и заболените пациенти од ковид од остантата патологија.

Ви доставува предлози со кои сме сигурни дека ќе се поедноставни менаџирањето на пациентите заболени од Ковид -19:

1. **Да се ревидира времето на траење на изолацијата. Предлагаме на сите потврднеи случаеви на ковид, изолацијата да биде во траење од 10 дена.** Веќе поголем број европски земји го скратија времетраењето на изолацијата. Воедно пациентите од моментот на развивање на симптоми до тестирање во просек имаат по 5 дена поминато а и клиничките слики кај поголемиот дел траат 4-5 дена.
2. **Да се зголемат бројот на термини за тестирање на државно ниво и истото да биде достапно во секоја поликлиника на територијата на државата како навремено би се изолирале позитивните пациенти поради високата заразност на омикрон вирусот.**

**Предлагаме истовремено при земање на брисеви ПЦР истите пациенти да бидат проверувани и на грип поради преклопување на симптомите но и поради појава на флуорон во нашата земја.**

1. **Алгоритамот за тестирање не корелира со актуелната сотојба и во многу случаеви е неприменлив. Преддлагаме да не се прави класифицирање на низок среден и висок ризик.**
2. **Од почетокот на годината во амбулантите (најголем дел во Скопје) имаат голем број на заболни пациенти од ковид и бројот е во постојан пораст. Овие пациенти се по неколку пати во текот на изолацијата прегледани и со лабаратории следени од наша страна при што прашалникот за домашно следење е дополнително административно оптоварување на матичните лекари. На пациентите им се достапни телефонските броеви на матичните лекари и ги контактираат кога им се влошува состојбата.**
3. **И претходно апелиравме Да се отворат тријажни центри за следење на заболени од ковид во кои ќе се прават лабараториски и ртг иследувања во поликлиниките со што овие лица не би се мешале во амбулантите со останата патологија што според начелата на добра клиничка пракса и етичноста на медицинската професија е недопустиво.**
4. **Донесување на протокол на лекување на COVID-19 според МБД**, научни сознанија и научно поткрепени светски искуства, применливи во ПЗЗ
5. **Да се изготви протокол за интерпретирање на лабораториски анализи како D-Dimeri и хемостаза,** вклучување на антитромботична терапија (вид и доза) кај пациенти кои би останале на домашно лекување.
6. **Обезбедување на донации на ЛЗО-Лична заштитна опрема преку домашни и меѓународни организации .**
7. **Вклучување на претставник од ЗЛОМ-СМ во Комисијата за заразни болести**
8. **Сметаме дека е несоодветно во време на нов голем бран на ковид 19 да се барат нови препораки за лекови и да се прават контроли на матичните лекари од страна на ФЗОМ**

Од самиот почеток без двоумење и ентузијастички ги почитуваме и применуваме сите мерки и протоколи донесени од ваша страна. Обемот на работа се зголемува, работно време немаме, достапни сме во секое време за пациентите.Здравствените работници во ПЗЗ се преморени, демотивирани. Предупредуваме на можен колапс на примарното здравство.

Овие предлози се во насока на конструктивни решенија. Дозволете нашите предлози да бидат реализирани бидејќи сметаме дека значително ќе ја смират хаотичната состојба во која се наоѓа здравствениот систем .Ние сме партнери во вашите напори да се контролира епидемиолошката состојба.

Со почит

Здружение на лекари по општа семејна медицина ЗЛОМ СМ

Скопје, 09.01.2022